Etter Framstegspartiet sitt syn er hyttefolket til stor glede for folk flest, og ikkje minst for handelsnæringa der desse har bygd seg hytte. Hyttefolket legg sannsynlegvis igjen mykje pengar i den enkelte kommunen, noko som kjem både næringslivet og kommunen til gode. Utspel om hytteskatt kan skremme bort potensielle friluftsmenneske som går med planar om å byggje seg ei hytte. Ser ikkje statsråden at dette er bakvendt, og er ikkje statsråden samd i at det ikkje bør leggjast ekstra skatt på tiltak som kan få folk ut i naturen? Bør ikkje statsråden syte for at ordførarar og kommunepolitikarar kan glede seg over at folk nyttar oppsparte midlar til å investere i friluftsaktivitetar, i staden for å påføre desse enda større skattebyrde ved å innføre eigedomsskatt på hytte? Er dette eit bevisst forslag for at dei skal kunne innføre eigedomsskatt i kommunar over heile landet?